**A 2015. június 25-i rendkívüli képviselő-testületi ülés határozatai**

**43 – 51**

**43/2015.(VI. 25.) számú határozat** (6 igen egyhangú szavazattal)

Rád Községi Ön kormányzat Képviselő-testülete a 2015. június 25-i rendes képviselő-testületi ülés napirendjét az alábbiak szerint fogadja el:

1./ Rád Községi Önkormányzat 2015. évi költségvetéséről szóló 3/2015. (III. 12.) rendelet módosítása (a 7/2015.(VI. 25.) rendelet elfogadása)

 Előterjesztő: Lieszkovszki Gábor polgármester

2./ Rendelet talajterhelési díj megállapításáról (a 8/2015.(VI. 25.) rendelettervezet)

 Előterjesztő: Rutkai Róbert aljegyző

3./ Iskolai nyári gyermektáborozás önkormányzati támogatása

 Előterjesztő: Lieszkovszki Gábor polgármester

4./ A szilárd hulladék gyűjtésére és elszállítására vonatkozó közszolgáltatási szerződés kiegészítő módosítása

Előterjesztő: Lieszkovszki Gábor polgármester

5./ Összefoglaló tájékoztató a szennyvízcsatorna közműberuházás befejezéséről és a Rád és Penc Víziközmű Társulattal az érdekeltségi hozzájárulásokkal kapcsolatos elszámolásról.

Előterjesztő: Lieszkovszki Gábor polgármester

6./ A szennyvízcsatorna közműépítés 95 százalékos készültsége alapján benyújtott harmadik részszámla.

Előterjesztő: Lieszkovszki Gábor polgármester

7./ Intézményvezetők beszámolója a 2014/2015-es tanév tapasztalatairól (óvoda, iskola).
Előterjesztők: Koós János iskolaigazgató és Puporkáné Papp Gabriella óvodavezető

8./ Nyári karbantartás az önkormányzati intézményekben, épületekben

Előterjesztő: Lieszkovszki Gábor polgármester

9./ Vis maior pályázati támogatással megvalósuló csapadékvíz elvezetési, helyreállítási munkák kivitelezőjének kiválasztása, egyszerűsített, meghívásos ajánlati felhívás alapján.

Előterjesztő: Lieszkovszki Gábor polgármester

10./ Ajánlati felhívás a Rádi Óvodai főzőkonyha rekonstrukciójának kivitelezésére

Előterjesztő: Lieszkovszki Gábor polgármester

11./ Szent István Napi ünnepség előkészítése

Előterjesztő: Lieszkovszki Gábor polgármester

1./ Rád Községi Önkormányzat 2015. évi költségvetéséről szóló 3/2015. (III. 12.) rendelet módosítása (a 7/2015.(VI. 25.) rendelet elfogadása)

 **7/2015.(VI. 25.) rendelet** (6 igen egyhangú szavazattal)

**Rád Községi Önkormányzat 2015. évi költségvetéséről szóló 3/2015. (III. 12.) számú rendeletének módosításáról (I.)**

2./ Rendelet talajterhelési díj megállapításáról (a 8/2015.(VI. 25.) rendelettervezet)

A rendeletről történő szavazást a Képviselő-testület a következő rendes képviselő-testületi ülésre napolta el.

3./ Iskolai nyári gyermektáborozás önkormányzati támogatása

**44/2015.(VI. 25.) számú határozat** (7 igen egyhangú szavazattal)

Rád Községi Önkormányzat Képviselő-testülete a 2015. évre jóváhagyott költségvetése dologi kiadások előirányzata terhére 120 000 Ft-tal támogatja a Rádi II. Rákóczi Ferenc Általános Iskola – R.né Kmetti Ildikó táborszervező – szervezésében 30 fő gyermek részére 2015. július 19-24. napokra szervezett Zánkai gyermektáborozást. Felhatalmazza a polgármestert a támogatási összeg kifizetésére, és felhívja a jegyzőt a költségvetési előirányzat módosítás második félévben történő előkészítésére.

Határidő: támogatás kifizetésére (átutalására): 2015. június 30.

Felelős: Lieszkovszki Gábor polgármester

4./ A szilárd hulladék gyűjtésére és elszállítására vonatkozó közszolgáltatási szerződés kiegészítő módosítása

**45/2015.(VI. 25.) számú határozat** (7 igen egyhangú szavazattal)

Rád Községi Önkormányzat Képviselő-testülete a 2013. december 31-én a Tiszta Vidékért Nonprofit Kft-vel a településen történő, szilárd hulladék gyűjtésére és elszállítására vonatkozó Közszolgáltatási szerződés A szerződés tárgya II. fejezet 1.) pont utolsó mondatát – amely a Zöld Híd Régió Kft Rád községi szelektív hulladékszigetek feletti kizárólagos jogáról szól – törli.

A Közszolgáltatási szerződés közszolgáltató jogait és kötelezettségeit tartalmazó VI. fejezetét 11.) ponttal egészíti ki, az alábbi szöveggel:

„A Közszolgáltató – a hatályos jogszabályoknak megfelelően – jogosult közreműködőket igénybe venni, ami alapján a Zöld Híd Régió Nonprofit Kft. mint nevesített közreműködő vesz részt a hulladékgazdálkodási közszolgáltatás részét képező települési szilárd hulladék kezelésében, ártalmatlanításában, a szelektív hulladék hasznosításra történő előkészítésében és a szelektív üveghulladék gyűjtésében.”

Határidő: A közszolgáltatási szerződés kiegészített, módosított aláírására: 2015. június 30.

Felelős: Lieszkovszki Gábor polgármester

5./ Összefoglaló tájékoztató a szennyvízcsatorna közműberuházás befejezéséről és a Rád és Penc Víziközmű Társulattal az érdekeltségi hozzájárulásokkal kapcsolatos elszámolásról.

 Határozatot nem hozott a Képviselő-testület.

6./ A szennyvízcsatorna közműépítés 95 százalékos készültsége alapján benyújtott harmadik részszámla

**46/2015.(VI. 25.) számú határozat** (7 igen egyhangú szavazattal)

Rád Községi Önkormányzat Képviselő-testülete hozzájárul a rádi szennyvízközmű építését befejező kivitelező harmadik 39 900 000 Ft összegű részszámlája kifizetéséhez, az önkormányzat alkalmazásában álló műszaki ellenőr általi teljesítményigazolás kiadását követően. E kifizetéssel összefüggő és az önkormányzat által fizetendő 8 348 966 Ft. önrész megfizetésére vonatkozóan pedig hozzájárul, hogy ezt az összeget az önkormányzat megtakarításaként az OTP Pénzpiaci Alapban lévő értékpapír eladásából befolyó bevételből fizesse, előlegezze az önkormányzat, amely összeget a Víziközmű Társulattal történő elszámolást követően és azon, túli lakossági érdekeltségi hozzájárulások befolyó összegéből kell visszapótolni, értékpapír vásárlásával. Az ennek megfelelő értékpapír eladásra és a későbbi befolyó érdekeltségi hozzájárulások összegéből értékpapír vásárlásra hatalmazza fel a Képviselő-testület a polgármestert.

Határidő: 2015. december 31.

Felelős: Lieszkovszki Gábor polgármester

7./ Intézményvezetők beszámolója a 2014/2015-es tanév tapasztalatairól (óvoda, iskola)

**47/2015.(VI. 25.) számú határozat** (7 igen egyhangú szavazattal)

Rád Községi Önkormányzat Képviselő-testülete a Rádi Napközi-otthonos Óvoda és a Rádi II. Rákóczi Ferenc Általános Iskola 2014/2015. évi tanévéről készült intézményi beszámolókat megismert és elfogadta.

Határidő: 2015. június 25.

Felelős: Lieszkovszki Gábor polgármester

8./ Nyári karbantartás az önkormányzati intézményekben, épületekben

 A tájékoztató előterjesztés nem igényelt határozatot.

9./ Vis maior pályázati támogatással megvalósuló csapadékvíz elvezetési, helyreállítási munkák kivitelezőjének kiválasztása, egyszerűsített, meghívásos ajánlati felhívás alapján.

**48/2015.(VI. 25.) számú határozat** (7 igen egyhangú szavazattal)

Rád Községi Önkormányzat Képviselő-testülete a 2014. szeptember 1-i felhőszakadás és villámárvíz kárainak helyreállítására egyszerű meghívásos közbeszerzési eljárásban választja ki a kivitelezőt. Közbeszerzési szakértői feladat ellátására, a közbeszerezési eljárás bonyolítására, ajánlattételi felhívás és döntés előkészítésére a VMC Consulting Kft-t (1147 Budapest, Jávorka Ádám u. 47. fszt. 1. Fővárosi Törvényszék Cg. 01-09-962795 Adószám: 14938757-2-42) bízza meg,500 000 Ft + Áfa megbízási díjért,amely megbízási szerződés aláírására felhatalmazza a polgármestert.

A közbeszerzési eljárással kapcsolatos várható igazgatási szolgáltatási díj kiadásra (hirdetménydíj, tájékoztató az eljárás eredményéről az eljárás lezárásakor, amely mi) 80 000 Ft-ot biztosít.

Határidő: Megbízási szerződés megkötésére: 2015. június 30.

Felelős: Lieszkovszki Gábor polgármester

**49/2015.(VI. 25.) számú határozat** (7 igen egyhangú szavazattal)

Rád Községi Önkormányzat Képviselő-testülete a 108/2014.(X. 30.) számú határozatával megválasztott Közbeszerzési Bizottságot bízza meg a Rádi Óvodai főzőkonyha rekonstrukciójának kivitelezésére összeállítandó Ajánlattételi felhívás és a csapadékvíz elvezetési, vis maior helyreállítási munkák kivitelezőjének kiválasztása érdekében összeállítandó Ajánlattételi felhívás elfogadására.

Határidő: Ajánlattételi felhívások elfogadására: 2015. június 30. és 2015. július 10.

Felelős: Lieszkovszki Gábor polgármester

10./ Ajánlati felhívás a Rádi Óvodai főzőkonyha rekonstrukciójának kivitelezésére

**50/2015.(VI. 25.) számú határozat** (7 igen egyhangú szavazattal)

Rád Községi Önkormányzat Képviselő-testülete a gyermekétkeztetés feltételeit javító fejlesztések támogatására benyújtott és befogadott pályázatával összefüggésben, eredményes, nyertes pályázati döntés esetében, és a pályázat építési munkáit kivitelező megbízása érdekében meghívásos pályázatot hirdet, amely ajánlati felhívásának összeállítására és az ajánlati felhívás jelen képviselő-testületi döntés alapján történő megküldésére hatalmazza fel a polgármestert.

Az építési munkákkal kapcsolatos ajánlattételre értesítendő vállalkozók:

Berecz Attila, Szreseny Roland, Szekeres Mihály, Puskás József és Járai Árpád.

Határidő: Ajánlati felhívásra: 2015. június 30., Ajánlattételre: 2015. július 10., Ajánlatok elbírálása: 2015. július 14., Építési munkák kivitelezésére: 2015. július 31.

Felelős: Lieszkovszki Gábor polgármester

11./ Szent István Napi ünnepség előkészítése

**51/2015.(VI. 25.) számú határozat** (7 igen egyhangú szavazattal)

Rád Községi Önkormányzat Képviselő-testülete 2015. augusztus 19-én 17 órakor rendezi meg a Szent István Napi megemlékező községi ünnepséget a Rádi II. Rákóczi Ferenc Általános Iskola belső udvarán. Ünnepi szónoknak felkéri Harrach Péter országgyűlési képviselőt.

Az ünnepség szervezésére és előkészítésére a Rád Közművelődéséért Alapítványt és Rákóczi Erika könyvtárost kéri fel és bízza meg.

A megemlékező ünnepség kiadásaira és az azt követő megvendégelés költségeire 100 000 Ft keretösszeget hagy jóvá, az önkormányzati költségvetés Rád Közművelődéséért Alapítvány (RKA) számára elfogadott előirányzata terhére, amely átutalására hatalmazza fel a polgármestert, és amelyről az Alapítvány utólag tartozik elszámolni.

Határidő: 2015. augusztus 19. Elszámolásra: 2015. szeptember 10.

Felelős: Lieszkovszki Gábor polgármester és Bajnógel János RKA elnöke